GNU-FDL - Alemannische Wikipedia

# GNU-FDL

### Us der alemannische Wikipedia, der freie Dialäkt-Enzyklopedy

GNU-Logo

| Dialäkt: Züridütsch (See)

D GNU-Lizenz für freii Dokumentation (oft au GNU Freii Dokumentationslizenz gnännt, englischi Originalbezeichnig GNU Free Documentation License, Abchürzige: GNU FDL, GFDL) isch eini vo de gebrüüchlichschte Lizenze für so gnännti Freii Inhält. Usegeeh wird die Lizenz vo dr Free Software Foundation, dr Dachorganisation vom GNU-Projekt.

Wenn en Urheber bzw. Copyrightinhaber (Lizenzgeber) es Werch under die Lizenz schtellt, büütet er demit jedermann sehr wiitgehendi Nutzigsrecht a dem Werch aa: Die Lizenz gschtattet d Vervielfältigung, Verbreitig und Veränderig vom Werch, au zu kommerzielle Zwecke. Im Gegezug verpflichtet sich dr Lizenznehmer zur Iihaltig vo de Lizenzbedingige. Die gsehnd under anderem d Pflicht zur Nennig vom Autor bzw. vo de Autore vor und verpflichted de Lizenznehmer dezue, abgeleiteti Werch under die gliich Lizenz z schtelle (Copyleft-Prinzip). Wer sich nöd a di Lizenzbedingige haltet, verlüürt demit automatisch die dur die Lizenz iigrüümte Recht.

D GNU-Lizenz für freii Dokumentation isch urschprünglich gschaffe worde, um Dokument, wie biischpiilswiis Handbüecher, wo im Rahme vom GNU-Projekt verfasst worde sind, under e ähnlichi Lizenz z schtelle wie d Software selber und demit entschprechend em Geischt vo dr Bewegig für Freii Software e freii Verfüegbarkeit und d Bekanntgaab und Überträgig vo Rechte für jedi Person z garantiere. S Pendant vo dr GNU-Lizenz für freii Dokumentation us em Software-Bereich isch d GNU General Public License.

Di umfangriichschti Sammlig vo Inhalte, wo under dr GFDL lizenziert sind, findet sich i dr freie Enzyklopädie Wikipedia, wo mittlerwiile meeh als ei Million Artikel in über 100 Schpraache umfasst. Insbesunderi d Nutzig vo dr Lizenz in dem und ähnliche Projekte (usserhalb vom Bereich vo dr Software-Dokumentation, für de die Lizenz urschprünglich gschaffe worde isch) hät i de letschte Jahre zu einiger Kritik a dere Lizenz gfüehrt. Bemänglet wird debii vor allem, dass die Lizenz im Vergliich zu andere, schpäter entschtandene Lizenze für Freii Inhalt z kompliziert sei. Vor allem d Pflicht, de vollständigi Lizenztext z veröffentliche, erschwert die Übernaahm vo chürzere Texte erheblich. Usserdem liit d Lizenz nur inere englischschpraachige Fassig vor – es git lediglich inoffizielli, nöd rechtsverbindlichi Übersetzige.

Drum finded zuenehmend di düütlich eifachere und sogar verschiedene nationale Gsetzgebige berücksichtigende Lizenze vo Creative Commons Verbreitig. Allerdings isch für viili under dr GFDL aagfangeni Projekt en Lizenzwechsel praktisch unmöglich, wil hierfür d Zueschtimmig vo allne Urheber bzw. Copyright-Inhaber iigholt werde müessti. Us dem Grund bemüeht sich d Free Software Foundation derziit drum, zumindescht einigi Kritikpunkt a dr GNU-Lizenz für freii Dokumentation dur e neui Version vo dr Lizenz z besiitige. Öb demit e vollschtändigi Kompatibilität mit dr sehr ähnliche Creative-Commons-Lizenz Namesnännig, Wiitergaab under gleiche Bedingige (CC-BY-SA) erreicht werde chann, isch allerdings unklar. Usserdem isch d Arbet anere neue Version vo dr GFDL offebar zugunschte vom uufwändige GPL-Version3-Projekt zrugg gschtellt worde.

En wiitere Kritikpunkt betrifft di sogenannte unveränderliche Abschnitt (englisch invariant sections). D GFDL erlaubt em Urheber, für beschtimmti Abschnitt d Modifikation z uncersäge, falls die wiitere Informatione über d Autore bzw. Herausgeber enthalte. Kritiker bemängled, dass das em Gedanke vo dr Software-Freiheit zuwiderlauft, allerdings mached usser dr FSF nur wenigi Urheber vo dere Klausle Gebruuch. I dr Vergangeheit hät das biischpiilswiis dezue gfüehrt, dass d GFDL vom Debian-Projekt e Ziit lang als unfrei aagluegt worde isch. Im März 2006 isch das jedoch uf Dokument mit invariant sections iigschränkt worde.

## [ändere] Lueg au

- Wikipedia:Lizenzbestimmungen – Informatione über d Möglichkeit, die Wikipedia lizenzkonform z nutze
- Gemeinfreiheit (englisch public domain)
- Linux-Klausel, e Beschtimmig im düütsche Urheberrecht

## [ändere] Literatur

- Free Software Foundation (Hrsg.): GNU Free Documentation License 1.2. November 2002 (online verfügbar)
- Free Software Foundation (Hrsg.): GNU Free Documentation License 1.1. März 2000 (online verfügbar)
- Richard Stallman: GNU Free Documentation License Version 0.9. DRAFT. Mitteilung am 12 Sep. 1999 in der Newsgroup gnu.misc.discuss

## [ändere] Weblinks

- Originaltext der GFDL (englisch)
- Inoffizielle, nicht verbindliche deutsche Übersetzung der GFDL von Hugo Giese jr.
- Kritische Auseinandersetzung mit einigen Freiheitsbeschränkungen der GFDL – von Debian-Entwicklern (englisch)als:GNU-Lizenz für freie Dokumentation

Vun "http://als.wikipedia.org../../../g/n/u/GNU-FDL_64fe.html"

Kategorie: Artikel auf Zürichdeutsch | Diverses

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Afrikaans
- Български
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Frysk
- Gaeilge
- Galego
- ગુજરાતી
- Magyar
- Interlingua
- Bahasa Indonesia
- Íslenska
- Italiano
- 日本語
- ქართული
- 한국어
- Kurdî / كوردي
- Lëtzebuergesch
- Limburgs
- Lietuvių
- Bahasa Melayu
- Plattdüütsch
- Nedersaksisch
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Română
- Русский
- Sardu
- Simple English
- Slovenščina
- Српски / Srpski
- Basa Sunda
- ไทย
- Tagalog
- Tatarça
- Tiếng Việt
- Walon
- 中文
- Bân-lâm-gú